**Tverrfaglege Samhandlingsarenaer kring barn, ungdom og familiar i Høyanger kommune.**

Her er ei oversikt over dei møta som blir arrangert mellom ulike fagpersonar i Høyanger kommune. Vi kan skilje mellom 1. **«systemmøte»** der tema er generelle problemstillingar, fagtema, organisering osb,og 2. møte der ein **samhandlar kring** **enkeltbarn.** Denne oversikta skal vere til hjelp for tilsette i Høyanger kommune, samt føresette og ungdomen sjølv til å sjå kvar det er muleg å få drøfta problemstillingar kring barn og unge ein er uroa for. Terskelen for samhandling skal vere låg, og i enkeltsaker er føresette sitt informerte samtykke hovudregelen. Når ungdomen er over 16 år skal vedkomande sjølv også samtykke til samhandling.

**1: Systemmøte:**

Systemmøte er fora der dei ulike tenestene drøftar tema kring organisering av tenestene, generell ansvarsfordeling og samanhengar.

* **Administrasjonsmøte for barnehagar / styrarsamlingar 1 gong i månaden:**

Leia av oppvekstsjefen/ spesialrådgjevar.

Styrarane for alle barnehagane i Høyanger deltek. Andre tenester (leiar for helsestasjon, BVT og PPT) vert inviterte ut frå tema / saksområde. Aktuelle samarbeidssaker vert lagde i starten av møta.

Tema: Utvikling, samarbeid og planarbeid i barnehagesektoren.

* **Administrasjonsmøte for skulane / rektorsamlingar 1 gong i månaden:**

Leia av oppvekstsjefen.

Rektorane for alle skulane i Høyanger deltek. Andre tenester (leiar for helsestasjon, BVT og PPT) vert inviterte ut frå tema / saksområde. Aktuelle samarbeidssaker vert lagde i starten av møta.

Tema: Utvikling, samarbeid og planarbeid i skulane.

* **Andre leiarmøte?**
	+ **Helse: leiarmøte 1 gong i månaden.** Leia av helse- og omsorgssjef. Deltakarar: Einingsleiarar helse. Tema: Orientering, økonomi, innmelde saker.
	+ **Koordinerande eining.** Leiarmøta fungerer ikkje som planlagt, men er under arbeid. Deltakarar: Etatleiarar og leiar i tiltaksteam, NAV-leiar, leiar for koordinerande eining, kommunelege. Tema: bygge koordineringsarbeid/ planarbeid.
* **Rusfagleg forum/ Knutepunkt:**

Leia av: SLT-koordinator. Møte 1 - 2 gongar pr månad.

Desse deltek: Rektor HVGS og Høyanger skule, spesialrådgjevar oppvekst, lensmannskontor, NAV, flyktningetenesta, frivillig-sentralen, miljøarbeidarar, BVT, kultur, helsestasjon. Tema: utfordringar i lokalmiljøet, førebygging, planlegging og tverrfaglege tiltak

* **Politirådsmøte -** leia av SLT-koordinator, lensmann, rådmann, ordførar, nokre gongar førebyggande instans politiet. Innkalling etter trong, 2 - 4 gongar årleg.

**Andre:?**

**2: Tverrfaglege samhandlingsarenaer kring enkelt barn / ungdomar / familiar.**

* **Samarbeidsmøte i enkeltsaker**

Eit samarbeidsmøte kring eit barn er eit møte for å drøfte utfordringar eller uro knytt til barnet si utvikling og helse, der ein treng at fleire tenester deltek med sin kompetanse. **Samtykke** frå føresette er ein føresetnad for at ulike tenester kan utveksle informasjon om barn og unge. **Stafetthaldar** (dvs. den som har identifisert utfordringa) kallar inn til møta etter avtale med føresette. I dei aller fleste høve vil det vere naturleg at føresette og evt. ungdomen deltek på møtet. **Unntaksvis** har samarbeidspartane møte utan at føresette deltek. Då skal dette avtalast med dei det gjeld på førehand. Føremålet med eit slikt møte vil vere å avklare kva tenester som skal inn i samarbeidet og avklare ansvarsforhold. Husk at også vaksentenestene, dvs. fastlege, psykisk helsevern og NAV kan vere aktuelle samarbeidspartar i situasjonar der foreldra si helse eller livssituasjon påverkar oppvekstvilkåra til barnet. Desse tenestene kan også på si side ta initiativ til møte med tenester som har ansvar for barnet sin kvardag.

* **Tverrfagleg team/ TDM:**

I samansette saker kan det vanskeleg å definere kva for tenester som kan yte god og rett hjelp for det enkelte barnet. Då kan det vere nyttig å kalle inn «tverrfagleg team» der fleire fagområde samarbeider om å finne gode løysingar for barnet. Møtestad for dette møtet skal vere i den barnehagen/ skulen der barnet oppheld seg til dagleg. For barn 0 - 18 år som ikkje går i barnehage/ skule skal arenaen vere helsestasjonen. Føresette, og evt. ungdomen sjølv, har ei sentral rolle, og møter som viktig samarbeidspart i teamet. Samarbeidet krev føresette/ ungdomen sitt informerte **samtykke.**

* **Basisteam:**

Høyangerskulen 1 - 13: Tverretatleg drøfting av opplæringsmiljø, førebygging og tiltak.

* **Ressursteam i barnehagar og skular:**

Tilpassa opplæring og inkluderande opplæringsmiljø generelt og for einskildelevar spesielt. PPT i samarbeid med barnehagar og skular. Møte inntil 5 - 6 gongar i året.

* **Konsultasjonsteam for barn i risiko**

Møte som vert organisert via det kommunale barnevern-tenesta i Høyanger.

Rådgjeving frå fagteama/ bufetat til kommunalt barnevern, evt. saman med andre kommunale einingar. Møta vert gjennomført i Førde.

Bufetat/ fagteam koordinerer: tek imot innmelde saker, set opp møte, skriv referat. Einskildsaker.

* **Overføringsmøte mellom barnehagar og skular**

Målet er å få til ein best muleg overgang for alle barn, og spesielt for barn som treng ekstra oppfølging. Kommunal plan for overgangar. Styrar er i dialog med rektor om overgangen i samband med budsjettprosessen året før. Rektor deltek ved trong på ansvarsgruppemøter kring dei enkelte borna haust/vår før overgang til skule. Rektor/ avdelingsleiar har møte med pedagogisk leiarar om klassedeling i mars månad. Pedagogisk leiar har overgangssamtale med klasselærar i mai / juni. Føresette har gitt samtykke til kva informasjon som vert gjeven vidare.

* **Ansvarsgruppemøte**

For barn som treng støtte frå fleire tenester over tid vert det etablert ansvarsgruppe. Her deltek føresette og barnehage / skule samt involverte hjelpetenester representerte ved sakshandsamar. Ved behov for samansette koordinerte tenester over tid skal barnet få tildelt ein **personleg** **koordinator** som hjelper barnet og føresette å leie det tverrfaglege samarbeidet. Barnet har også rett på ein **Individuell plan** der ein skapar oversikt over ressursar, behov, tiltak og ansvarsfordeling. Det tverrfaglege samarbeidet skal dokumenterast i det digitale samhandlingsverktøyet **«Sampro IP**». Personleg koordinator har ansvar for å opprette dette digitale samhandlingsverktøyet som skal sikre dokumentasjon av samhandlinga, samt lette kommunikasjonen mellom dei involverte i ansvarsgruppa. Føresette avgjer kven som skal vere deltakarar i ansvarsgruppa. Sjå rutinar for dette arbeidet i Compilo (Koordinerande eining).

* **Beredskapsteam mot mobbing**

Dette er eit team som skal trø til i samband med at barn, føresette eller skule ikkje lukkast med å løyse mobbesaker. Leiar for teamet er **oppvekstsjef**. Saker kan meldast frå eleven sjølv, føresette eller skulen. Kontakt leiar for teamet. Leiar orienterer om vidare saksgang. Sjå rutine for «beredskapsteam mot mobbing» (prosedyre og malar).

* **Kriseteam/ Psykososialt kriseteam.**

Kriseteamet si oppgåve er å samordne den psykososiale innsatsen som trengs i ein krisesituasjon og sikre at dei som hendinga har råka får naudsynt oppfølging. Kriseteamet skal vere ein ressurs som gjev krisehjelp til einskildpersonar eller grupper av personar i ein krisesituasjon. Kriseteamet skal vere eit tverrfagleg og tverretatleg forum for å ivareta fagkunnskap om krisehandtering, utveksling av praktiske erfaringar og evaluering av arbeidet i teamet.

Leiar for Kriseteam går på omgang**.** Rutinar ligg i Compilo.